റൊണാള്ഡോയ്ക്ക് ഏഴാംനമ്ബര് ലഭിച്ചേക്കില്ല? ലണ്ടന് : അപ്രതീക്ഷിത നീക്കത്തിലൂടെ ഇറ്റാലിയന് ക്ലബ് യുവന്റ്സില് നിന്ന് തന്റെ മുന് ക്ലബായ മാഞ്ചസ്റ്റര് യുണൈറ്റഡില് തിരിച്ചെത്തിയ പോര്ച്ചുഗീസ് ഇതിഹാസ താരം ക്രിസ്റ്റ്യാനൊ റൊണാള്ഡോയ്ക്ക് അവിടെ തന്റെ വിഖ്യാത ജേഴ്സി നമ്ബറായ ഏഴ് ലഭിച്ചേക്കില്ല. നിലവില് എഡിസണ് കവാനിയാണ് ഏഴാം നമ്ബര് ജേഴ്സി അണിയുന്നത്. മാഞ്ചസ്റ്റര് യുണൈറ്റഡ് ഏഴാം നമ്ബര് ജേഴ്സി നല്കാന് തയ്യാറായാലും ഇംഗ്ലീഷ് പ്രിമിയര് ലീഗ് നിയമങ്ങള് വിലങ്ങ് തടിയാവാനാണ് സാധ്യത. നിലവില് ഒരു താരം ഉപയോഗിക്കുന്ന ജേഴ്സി പുതുതായി എത്തുന്ന താരത്തിന് നല്കുന്നതില് പ്രിമിയര് ലീഗ് നിയമാവലിയില് ചില നൂലാമാലകളുണ്ട്. കരാര് ഇനിയും ബാക്കിയുള്ള കവാനി ഈ സീസണില് ക്ലബ് വിടാന് ഒരു സാധ്യതയുമില്ല. ഏഴാം നമ്ബര് റൊണാള്ഡോയ്ക്ക് ലഭിക്കണമെന്നാണ് ആരാധകരുടെ ആഗ്രഹം.